De to nye direktører i Aalborg DH er 47-årige Frank Bisgaard Andersen og 30-årige Niels Hagen Nielsen. De to bliver ligestillede direktører i det nye selskab Aalborg DH Aps og overtager pladsen efter Bøje Larsen. Frank Bisgaard Andersen er ejer af butikskæden Labtech Data. Han kommer til at tage sig primært af sponsor og marketingsdelen i klubben. Niels Hagen Nielsen er uddannet serviceøkonom. Han har også en fortid i AaB A/S bag sig. Niels Hagen Nielsen får det primære ansvar for den daglige drift.

Opsummering:
Den nye ledelse er klar i Aalborg DH. To direktører skal sammen stå i spidsen for klubben.